**Oameni de timp înzăpezit**

*Gabrielaa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oameni de timp înzăpezit

S-au îmbrăcat ochii în fulgi

și s-au nins cărările până peste copacii

ce stăteau de pază

la ușa cerului de gheață

văd alb

și nopțile mi-s albe

cu rădăcinile prinse de gândul indiferent

ce nu și-a găsit loc între nămeții

cenușii de timp

aș chema copilăria să facă un om de zăpadă

dar mă tem că zăpada-i prea grea

și și-ar scrânti visele

pe care prinzându-le între atele

ar durea a naibi de tare amintirea

unui leru-i ler

las iarna să curgă dar oare

când iți începi primăverile mai știi

că ai făcut vreodată

oameni de zăpadă?

sau crezi că te ninge pentru

prima oară?